મને ડિપોઝીટ ખાતુ સોંપાયું. આર. કે.ની ગેરહાજરીમાં સ્ટાફે જણાવ્યું કે એમનો ‘સહાનુભૂતિ’ નો સેવિંગ્સ એકાઉન્ટ પણ રાખજો! એમાંથી વીથડ્રો કરશે. રખે ઓવર ડ્રાફ્ટ ના આપતા કેમકે સેવિંગ્સમાં એ ફેસિલિટિ ના હોય એ તમે જાણો છો ! મુંબઈની જેમ કામ-કાજનો બહુ બોજો ન લાગે. ગ્રાહકોની ભીડ પણ ઓછી હોય. એવાં ફુરસદના સમયે આર. કે. મારી પાસે આવ્યા. મને કહે, ‘સાહેબ, અહીં તમારું મન નહીં લાગતું હોય. ક્યાં મુંબઈ અને ક્યાં આ નાનુ અમસ્તુ ગામ કે જ્યાં મુંબઈ જેવી સુવિધા ક્યાંથી મળે? તમને ફેમિલી ની યાદ પણ આવતી હશે. કોણ-કોણ છે તમારા ફેમિલીમાં?’